സുന്ദരിയായി വടക്കേച്ചിറ ഇന്നു സമര്പ്പിക്കും തൃശൂര്: നഗരമധ്യത്തില് വടക്കേച്ചിറ മനോഹരമായ ടൂറിസ്റ്റ് കേന്ദ്രമായി മാറുന്നു. പൊതുജനങ്ങള്ക്കു കുടുംബസമേതം ഇരിക്കുവാനും ചിറയുടെ സൗന്ദര്യം ആസ്വദിക്കാനുമുള്ള സൗകര്യങ്ങളാണ് ഒരുക്കിയിരിക്കുന്നത്. മൂന്ന് ഏക്കറിലധികം വിസ്തീര്ണമുള്ള വടക്കേച്ചിറയുടെ പടവുകള് ശരിയാക്കി ചിറയിലെ ചളി നീക്കി. വെള്ളം കെമിക്കല് ട്രീറ്റ്മെന്റ് നടത്തി ശുദ്ധീകരിച്ചു. മതിലുകളുടെ വശങ്ങളില് നിന്നുള്ള അഴുക്കുചാലുകളിലെ മാലിന്യം കലര്ന്ന ജലം ചിറയില് പ്രവേശിക്കുന്ന തു തടയാനും ചിറയില് നിന്ന് അധികജലം പുറത്തുപോകാനുള്ള സംവിധാനങ്ങളും പുനരുദ്ധാരണത്തിന്റെ ഭാഗമായി ചെയ്തിട്ടുണ്ട്. ചിറയ്ക്കു ചുറ്റും പൂന്തോട്ടവും പുതിയ എല്ഇഡി അലങ്കാര ദീപങ്ങളും സ്ഥാപിച്ചു. കൂടാതെ ചിറയില് രണ്ട് ഫൗണ്ടനുകളും സ്ഥാപിച്ചിട്ടുണ്ട്. ചിറയുടെ സൗന്ദര്യം ആസ്വദിക്കാന് ഇരിപ്പിടങ്ങളും വശങ്ങളില് ഒരുക്കിയിട്ടുണ്ട്. ഒരു ലഘു ഭക്ഷണശാലയും ഇവിടെ പ്രവര്ത്തിക്കും. ജലസവാരിക്കായി തയാറാക്കിയിട്ടുള്ള നാലു പെഡല് ബോട്ടു കളും പൊതുജനങ്ങള്ക്ക് ഉപയോഗിക്കാം. കല്യാണ് സില്ക്സിന്റ സാന്പത്തിക സഹായത്തോടെയാണു വട ക്കേച്ചിറ നവീകരിച്ചത്. നവീകരിച്ച വടക്കേച്ചിറയുടെ സമര്പ്പണം ഇന്നു വൈകീട്ട് ആറിനു മന്ത്രി കെ. രാധാകൃഷ്ണന് നിര്വഹിക്കും. മന്ത്രി കെ. രാജന്, ടി.എന്. പ്രതാപന് എംപി, പി. ബാലചന്ദ്രന് എംഎല്എ, മേയര് എം.കെ. വര്ഗീസ്, കൊച്ചിന് ദേവസ്വം ബോര്ഡ് പ്രസിഡന്റ് വി. നന്ദകുമാര്, കല്യാണ് സില്ക്സ് ഉടമ പട്ടാഭിരാമന് തുടങ്ങിയവര് പങ്കെടുക്കും.